KOMMISSIONENS BESLUTNING af 25. marts 1997 om dyresundhedsmæssige betingelser og udstedelse af sundhedscertifikat ved indførsel af foder til selskabsdyr i hermetisk lukkede beholdere fra visse tredjelande, der anvender alternative varmebehandlingssystemer, og om ændring af beslutning 94/309/EF (EØS-relevant tekst) (97/199/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved direktiv 96/90/EF (2), særlig artikel 10, stk. 2, litra c), og stk. 3, litra a), og

ud fra følgende betragtninger:

I kapitel 4 i bilag I til direktiv 92/118/EØF er der fastsat krav gældende for indførsel af foder til selskabsdyr med indhold af lavrisikostoffer som omhandlet i Rådets direktiv 90/667/EØF (3), ændret ved direktiv 92/118/EØF;

ved Kommissionens beslutning 94/278/EF (4), senest ændret ved beslutning 96/344/EF (5), er der fastlagt en liste over tredjelande, hvorfra medlemsstaterne tillader indførsel af foder til selskabsdyr;

i Kommissionens beslutning 94/309/EF (6), senest ændret ved beslutning 96/106/EF (7), er der fastsat krav gældende for indførsel af bestemte slags foder til selskabsdyr og visse ugarvede, fortærbare produkter til selskabsdyr;

anvendelsen af beslutning 94/309/EF er senest blevet udskudt ved beslutning 96/106/EF, fordi der ville være opstået problemer med hensyn til indførsel af foder til selskabsdyr i hermetisk lukkede beholdere, der kan indeholde forarbejdet animalsk protein hidrørende fra højrisikostoffer, som er fremstillet ved anvendelse af alternative varmebehandlingssystemer;

der bør gives tilladelse til indførsel af bestemte slags foder til selskabsdyr i hermetisk lukkede beholdere, der kan indeholde forarbejdet animalsk protein hidrørende fra højrisikostoffer, som er fremstillet ved anvendelse af alternative varmebehandlingssystemer;

det er bl.a. i Kommissionens beslutning 96/449/EF (8) fastsat, at animalsk protein hidrørende fra affald af pattedyr skal opvarmes til en kernetemperatur på mindst 133 °C i mindst 20 minutter ved 3 bar med en partikelstørrelse inden forarbejdning på højst 5 cm; indførslen af ovennævnte foder til selskabsdyr bør derfor begrænses til foder, der kun indeholder animalsk protein hidrørende fra affald af andre arter end pattedyr;

Beslutning 94/309/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader indførsel fra de tredjelande, der er nævnt i bilag A, af foder til selskabsdyr i hermetisk lukkede beholdere, der kan indeholde forarbejdet animalsk protein hidrørende fra højrisikostoffer, som ikke er bestemt til konsum, hvis det er ledsaget af et sundhedscertifikat som fastsat i bilag B.

2. Det i stk. 1 nævnte sundhedscertifikat skal bestå af et enkelt ark og være affattet på mindst et af de officielle sprog i den medlemsstat, der foretager kontrol ved indførsel.

Artikel 2

1. Forarbejdet animalsk protein, der hidrører fra højrisikostoffer og indgår i produkter som nævnt i artikel 1, stk. 1, skal være fremstillet efter følgende normer:

a) - proteinet opvarmes til en kernetemperatur på mindst 133 °C i mindst 20 minutter ved et tryk på 3 bar med en partikelstørrelse inden forarbejdning på højst 5 cm

- hvis proteinet ikke hidrører fra pattedyr, anvendes et system eller en kombination af systemer som beskrevet i bilaget til Kommissionens beslutning 92/562/EØF (9), og det skal påvises, at der daglig udtages prøver i en periode på en måned i overensstemmelse med de mikrobiologiske normer, der er fastsat i kapitel III, punkt 1 og 2, i bilag II til Rådets direktiv 90/667/EØF (10)

b) der registreres og opbevares oplysninger om de kritiske kontrolpunkter, således at ejeren af eller den, der driver virksomheden, eller disses repræsentanter og om nødvendigt den kompetente myndighed kan overvåge virksomhedens drift. De oplysninger, der skal registreres og kontrolleres, er partikelstørrelsen, den kritiske temperatur og, hvis det er relevant, den absolutte tid, trykprofilen, tilførselshastigheden for råstoffer og recirkuleringsraten for fedt.

2. Forarbejdet animalsk protein, der hidrører fra højrisikostoffer og indgår i produkter som nævnt i artikel 1, stk. 1, skal være fremstillet i en virksomhed, som er godkendt af den kompetente myndighed i en medlemsstat eller et tredjeland, der er nævnt i bilag A, jf. betingelserne i stk. 1.

Artikel 3

1. Tredjelande, der anvender certifikatet i bilag B, skal oplyse Kommissionen om:

a) veterinærtjenestens beføjelser til at kontrollere og godkende de virksomheder, der fremstiller forarbejdet animalsk protein

b) de fulgte godkendelsesprocedurer

c) listen over godkendte virksomheder.

2. Kommissionen foretager inspektion i de i bilag A nævnte tredjelande for at kontrollere anvendelsen af bestemmelserne i denne beslutning.

Artikel 4

I beslutning 94/309/EF foretages følgende ændringer:

a) I artikel 1, stk. 1, indsættes følgende efter »tredjelande«, »der ikke er nævnt i bilag A til Kommissionens beslutning 97/199/EF«.

b) I overskriften i bilag A indsættes følgende efter »Fællesskab«: »fra tredjelande, der ikke er nævnt i bilag A til Kommissionens beslutning 97/199/EF«.

Artikel 5

Denne beslutning anvendes fra den 1. april 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 25. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 13 af 16. 1. 1997, s. 24.

(3) EFT nr. L 363 af 27. 12. 1990, s. 51.

(4) EFT nr. L 120 af 11. 5. 1994, s. 44.

(5) EFT nr. L 133 af 4. 6. 1996, s. 28.

(6) EFT nr. L 137 af 1. 6. 1994, s. 62.

(7) EFT nr. L 24 af 31. 1. 1996, s. 34.

(8) EFT nr. L 184 af 18. 7. 1996, s. 43.

(9) EFT nr. L 359 af 9. 12. 1992, s. 23.

(10) EFT nr. L 363 af 27. 12. 1990, s. 51.

BILAG A

Alle tredjelande, der er opført i del X i bilaget til Kommissionens beslutning 94/278/EF.

BILAG B

>START GRAFIK>

SUNDHEDSCERTIFIKAT

for foder til selskabsdyr i hermetisk lukkede beholdere, som sendes til Det Europæiske Fællesskab fra tredjelande, der er nævnt i bilag A til Kommissionens beslutning 97/199/EF

Oplysning til importøren:

Dette certifikat er kun til veterinærformål, og originalen skal ledsage sendingen, indtil den når frem til grænsekontrolstedet.

Bestemmelsesland: Certifikatets referencenummer: Afsendelsesland: Ministerium: Kontor: I. Identifikation af foderet

Foderet er fremstillet af råvarer fra følgende dyreart: Emballagens art: Antal stykker eller pakninger: Nettovægt: II. Foderets oprindelse

Den godkendte eller registrerede virksomheds adresse og veterinære kontrolnummer: III. Foderets forsendelse

Foderet sendes

fra: (afsendelsessted)

til: (bestemmelsesland og -sted)

med følgende transportmiddel: Plombens nummer (1): Afsenders navn og adresse: Modtagers navn og adresse: (1) Kan udelades.

IV. Erklæring

Undertegnede embedsdyrlæge attesterer, at ovennævnte foder til selskabsdyr:

a) har været underkastet varmebehandling til en Fc-værdi på mindst 3,0 i hermetisk lukkede beholdere

b) er blevet analyseret ved udtagning af stikprøver fra mindst fem beholdere fra hver forarbejdet batch ved laboratoriemæssige diagnosticeringsmetoder for at sikre tilstrækkelig varmebehandling af hele sendingen som fastlagt i litra a)

c) er fremstillet ved anvendelse af drøvtyggerprotein (1)

er fremstillet uden anvendelse af drøvtyggerprotein (1)

d) ikke er fremstillet af

- brugsdyr, der er døde, men som ikke er blevet slagtet, herunder dødfødte og kastede dyr, og dyr, der er døde under transport, bortset fra dyr, der er blevet nødslagtet af velfærdshensyn

- dyr, der er blevet aflivet som led i sygdomsbekæmpelsesforanstaltninger, enten på bedriften eller på ethvert andet sted, der er udpeget af den kompetente myndighed

- affald, herunder blod, fra dyr, der under veterinærkontrollen på slagtningstidspunktet viste kliniske tegn på sygdomme, der kan overføres til mennesker eller andre dyr

- de dele af dyr, der er slagtet normalt, som ikke er blevet underkastet en undersøgelse efter slagtning, undtagen huder, skind, hove, fjer, uld, horn, blod og lignende produkter

- fordærvet kød, fjerkrækød, fisk, vildt eller levnedsmidler af animalsk oprindelse

- dyr, fersk kød, fjerkrækød, fisk, vildt, og kød- og mælkeprodukter, der ved kontrollen i henhold til EF-lovgivningen ikke opfyldte de veterinære krav gældende for indførsel til EF

- animalsk affald indeholdende restkoncentrationer af stoffer, som udgjorde en fare for menneskers eller dyrs sundhed, og mælk, kød eller produkter af animalsk oprindelse, som er blevet uegnet til konsum på grund af tilstedeværelse af sådanne restkoncentrationer

- fisk og fiskeaffald, der blev udelukket fra konsum på grund af kliniske tegn på en smitsom sygdom

medmindre ovennævnte animalske protein

er blevet forarbejdet i en virksomhed der er registreret og godkendt i henhold til Rådets direktiv 90/667/EØF og artikel 2 i Kommissionens beslutning 97/199/EF, og opvarmet

- til en kernetemperatur på mindst 133 °C i mindst 20 minutter ved et tryk på 3 bar med en partikelstørrelse inden forarbejdning på højst 5 cm (1), eller

- hvis det drejer sig om protein af andre arter end pattedyr, efter det system, der er fastsat i kapitel . . . i Kommissionens beslutning 92/562/EØF (1) og

stikprøven opfylder følgende normer (2)

- clostridium perfringens : ingen i 1 g (3)

- salmonella : ingen i 25 g, n = 5, c = 0, m = 0, M = 0 (4)

- enterobacteriaceae : n = 5, c = 2, m = 10, M = 3 × 102 i 1 g (4)

e) der er truffet alle forholdsregler for at undgå rekontamination af slutproduktet med patogener efter varmebehandling.

(1) Det ikke gældende overstreges.

(2) Hvor

n = antallet af enheder, som prøven består af.

m = tærskelværdien for antallet af bakterier; resultatet betragtes som tilfredsstillende, hvis antallet af bakterier i samtlige prøveenheder ikke overstiger m.

M = Maksimalværdien for antallet af bakterier; resultatet betragtes som utilfredsstillende, hvis antallet bakterier i en eller flere prøveenheder er M eller derover.

c = antallet af prøveenheder, hvis bakterietal kan ligge mellem m og M, idet prøven betragtes som acceptabel, hvis bakterietallet i de andre prøveenheder er m eller derunder.

(3) Prøve taget efter behandling.

(4) Prøve taget under oplagring i forarbejdningsvirksomheden.

Udfærdiget i ,

(sted) den (dato)

Stempel (1)

(embedsdyrlægens underskrift) (1)

(navn med blokbogstaver, titel og stilling)

(1) Stemplet og underskriften skal have en farve, der afviger fra påtrykkets farve.

>SLUT GRAFIK>